text: Bandidos hangaround anholdt for afpresning
  06 juni 2013 kl. 06.37
  Mand fra Bandidos' Kolding Chapter er blevet anholdt for afpresning. Flere anholdelser er på vej.
  Politiet anholdt onsdag eftermiddag efter nogen tids efterforskning en mand med tilknytning til Kolding afdelingen af Bandidos.
  Den pågældende er sigtet for afpresning efter straffelovens § 281, ved over længere tid, at have afkrævet beskyttelsespenge af flere bordeller i Kolding. Det oplyser Sydøstjyllands Politi.
  Den anholdte er hangaround til Bandidos' Kolding Chapter, og er bosiddende i Kolding området. Den anholdte er 26 år.
  Den 26-årige skal nu fremstilles i grundlovsforhør. Anklagemyndigheden vil begære retsmødet afholdt for lukkede døre.
  Der forventes flere anholdte i sagen.
  Af hensyn til den videre efterforskning ønsker Sydøstjyllands Politi ikke at komme med yderligere detaljer i sagen.
  Se mere i TV SYD Nyheder
  